Burjassot informa de la Campanya de Matrícula per al curs 2016/17
2025-07-24

La Regidoria d’Educació de l’Ajuntament de Burjassot, dirigida per Laura Espinosa Pérez, informarà, de primera mà, a les mares i els pares de les xiquetes i xiquets que aquest curs comencen la seua vida escolar, del procés d’admissió de l’alumnat i de les dates de matrícula de cara el pròxim curs acadèmic 2016/2017.

La reunió informativa tindrà lloc dimarts que ve, 3 de maig, a les 18:30 hores, en el Saló d’Actes de la Casa de Cultura i, en la mateixa, es donarà tota la informació relativa al procés d’admissió dels alumnes per al curs escolar 2016/17 que afecta a aquells xiquets i xiquetes que accedeixen per primera vegada a un centre educatiu, públic o concertat, o als alumnes que, encara que estant ja escolaritzats, volen canviar de centre escolar.

L’objectiu de la reunió és facilitar, als pares, mare o tutors dels xiquets, informació d’interés sobre l’actual sistema educatiu, resoldre dubtes i proporcionar les dades necessàries per a l’elecció de centre.